Helikopterë për transportin e organeve për transplantim
Transportimi i shpejtë i organeve tek pacientët mbetet një sfidë dhe një kompani në Nju Jork, thotë se mund të ketë një zgjidhje për këtë problem. 
Operacioni i parë i suksesshëm i transplantimit të organeve u realizua në vitin 1954 në Boston të shtetit Masaçusets duke hapur kështu rrugën për miliona ndërhyrje të tilla kirurgjike. Megjithatë, pavarësisht përparimeve në këtë fushë të mjekësisë, transportimi i shpejtë i organit tek pacienti mbetet një sfidë, sepse ka raste kur mjekët nuk mund të presin më shumë se disa orë për përdorimin e organeve të dhuruara. Një kompani nga Nju Jorku, e quajtur Blade mund të ketë një zgjidhje për këtë problem. Kompania ka filluar një eksperimet, duke vënë në përdorim helikopterët e saj luksozë për transportimin e organeve të dhuruara për transplantim. Kompania Blade dikur ishte një shërbim transporti me helikopterë luksozë. Por kohët e fundit kompania ka hyrë në biznesin e shpëtimit të jetëve. Helikopterët e kompanisë Blade po transportojnë organe të dhuruara për transplantim në kuadër të programit “MediMobility”. thotë Will Heyburn nga Korporata Blade Development. Transportimi i organeve për tranplantim është një garë me kohën. Në të kaluarën, kur një organ bëhej i disponueshëm, mjekët.... duhej të shkonin në aeroportin më të afërt, të fluturonin drejt qyteteve fqinje për të marrë organin, pastaj të ktheheshin tek pacienti. Dhe e gjithë kjo duhej të bëhej brenda katër orësh, Qendra Shëndetësore Langone e Universitetit të Nju Jorkut, ku punon Dr. Julius Carillo, ishte e para që testoi programin “MediMobil”. Shkurtimi i kohës së udhëtimit në vetëm dy orë ishte një sukses i madh. Në disa raste në të kaluarën mjekët e “MediMobil” nuk pranonin organet për transplantim sepse e dinin që nuk mund të arrinin në kohë. Nathan Alexander drejton operacionet në kompaninë Blade.Që kur kompania filloi programin, ai është marrë gjatë gjithë kohës me koordinimin e fluturimeve për të shpëtuar jetë. Brenda zyrës së kompanisë Blade, të gjitha fluturimet që tranportojnë organe të dhuruara janë të shënuara me ngjyrë të kuqe dhe kanë përparësi ndaj fluturimeve të tjera. Nëse ky eksperimentim vazhdon të funksionojë në mënyrë efikase, kompania Blade me kalimin e kohës shpreson të zgjerojë aktivitetin edhe me shumë klinika të tjera.